SAEIMAS AIZSARDZĪBAS, IEKŠLIETU UN KORUPCIJAS

NOVĒRŠANAS KOMISIJAS SĒDES

PROTOKOLS Nr.

**2021. gada 9. martā plkst. 13.00**

Attālināta sēde videokonferences formātā

Sēdē piedalās:

**komisijas deputāti**:

**Juris Rancāns**

**Aldis Blumbergs**

**Edvīns Šnore**

**Raimonds Bergmanis**

**Ivans Klementjevs**

**Ainars Latkovskis**

**Māris Možvillo**

**Vita Anda Tērauda**

**Atis Zakatistovs**

**uzaicinātās personas:**

* Ministru prezidenta parlamentārā sekretāre **Evika Siliņa**;
* Tieslietu ministrijas valsts sekretāra vietniece tiesību politikas jautājumos **Laila Medina**;
* Ekonomikas ministrijas parlamentārais sekretārs **Jurģis Miezainis**;
* Labklājības ministrijas Sociālo pakalpojumu departamenta direktors **Aldis Dūdiņš**;
* Veselības ministrijas parlamentārais sekretārs **Ilmārs Dūrītis**;
* Veselības ministrijas Juridiskās nodaļas vadītāja vietniece **Anita Jurševica**;
* Veselības ministrijas Personāla un dokumentu pārvaldības departamenta direktore **Baiba Brasliņa**;
* Veselības ministrijas Sabiedrības veselības departamenta Vides veselības nodaļas vadītāja **Jana Feldmane**;
* Vides aizsardzības un reģionālās attīstības ministrijas valsts sekretāra vietniece **Ilze Oša**;
* Vides aizsardzības un reģionālās attīstības ministrijas Telpiskās plānošanas un zemes pārvaldības departamenta direktore **Ingūna Draudiņa**;
* Vides aizsardzības un reģionālās attīstības ministrijas Telpiskās plānošanas un zemes pārvaldības departamenta direktores vietniece, Zemes pārvaldības un plānojumu uzraudzības nodaļas vadītāja **Ilze Aigare**;
* Izglītības un zinātnes ministrijas Juridiskā un nodrošinājuma departamenta direktors **Raimonds Kārkliņš**;
* Izglītības un zinātnes ministrijas Izglītības departamenta juriskonsulte **Ance Rudzīte**;
* Latvijas Republikas Tiesībsarga biroja Bērnu tiesības nodaļas vadītāja **Laila Grāvere**;
* Tieslietu ministrijas Tiesu sistēmas politikas departamenta juriste **Kristīne Alberinga**;
* Aizsardzības ministrijas valsts sekretārs **Jānis Garisons**;
* Valsts ieņēmumu dienesta Nodokļu pārvaldes Informāciju sistēmu atbalsta daļas vadītāja **Ilze Ripa**;
* Valsts ieņēmumu dienesta Juridiskās un pirmstiesas strīdu izskatīšanas pārvaldes Tiesību aktu daļas galvenā juriste **Agnese Jaunupe**;
* Finanšu ministrijas Valsts sekretāra vietniece nodokļu administrēšanas un ēnu ekonomikas ierobežošanas jautājumos **Jana Salmiņa**;
* Valsts ieņēmumu dienesta ģenerāldirektora vietniece Informātikas pārvaldes direktore **Indra Kārkliņa**;
* Valsts ieņēmumu dienesta pārstāve **Inga Brutāne**;
* Datu valsts inspekcijas direktore **Jekaterina Macuka**;
* Nacionālās elektronisko plašsaziņas līdzekļu padomes pārstāvji;
* Latvijas Zvērinātu notāru padomes rīkotājdirektors **Gatis Litvins**;
* Latvijas Lielo pilsētu asociāciju pārstāve **Gunita Osīte**;
* Latvijas Pašvaldību savienībapadomniece reģionālās attīstības jautājumos **Ivita Peipiņa**;
* Latvijas Apdrošināšanas asociācijas pārstāve juriste **Zane Lastovska**;
* Rīgas Apkaimju alianses valdes loceklis **Māris Jansons**;
* Nekustamā īpašuma attīstītāju alianses pārstāvji **Mārtiņš Vanags** un **Pēteris Senkāns**;

**Saeimas deputāti – Jūlija Stepaņenko**, **Marija Golubeva**, **Uldis Budriķis**, **Aldis Adamovičs**, **Ļubova Švecova;**

*Vides aizsardzības un reģionālās attīstības ministrijas 08.03.2021. vēstule* **citas personas:**

**Saeimas Juridiskā biroja vecākie juridiskie padomnieki Līvija Millere un Gatis Melnūdris**

**Aizsardzības, iekšlietu un korupcijas novēršanas komisijas vecākā konsultante Ieva Barvika, konsultanti Egita Kalniņa, Inese Silabriede, Kristiāna Stūre un Māris Veinalds**

**Sēdi vada:** komisijaspriekšsēdētājs J.Rancāns

**Sēdi protokolē:** konsultanteI.Silabriede

**Sēdes veids:** atklāta

*Izskatāmie dokumenti:*

*1. Latvijas Republikas tiesībsarga vēstule Nr. 1-8/9;*

*2. Izglītības un zinātnes ministrijas vēstule Nr. 4-2e-PAD/21/47;*

*3. Saeimas Juridiskā biroja 05.03.2021. vēstule Nr. 111.13/1-33-13/21;*

*4. Veselības ministrijas vēstule nr. 01-11.1/1299;*

*5. Vides aizsardzības un reģionālās attīstības ministrijas 08.03.2021. vēstule Nr. 1-131/2385;*

*6. Ministru prezidenta parlamentārās sekretāres E.Siliņas priekšlikums;*

*7. Vides aizsardzības un reģionālās attīstības ministrijas 09.03.2021. e-pasta vēstule;*

*8. Latvijas Zvērinātu notāru asociācijas priekšlikums.*

Darba kārtība:

**Grozījumi “**[**Covid-19 infekcijas izplatības pārvaldības likumā"**](http://tap.mk.gov.lv/lv/mk/tap/?pid=40487984) **(933/Lp13) 2. lasījums, steidzams.**

J.Rancāns atklāj sēdi, konstatē tiešsaistē esošos komisijas locekļus un iepazīstina ar izskatāmo darba kārtību, informējot, ka jautājums izskatāms steidzamības kārtā. Informē, ka par izskatāmo likumprojektu ir saņemti 40 priekšlikumi. Aicina sākt to izskatīšanu.

 **Nr.1** – veselības ministra D.Pavļuta priekšlikums, iesniegts pēc priekšlikumu iesniegšanas termiņa – papildināt likumprojektu ar 6.4 pantu (4 daļas) piedāvātajā redakcijā.

**A.Jurševica** izskaidro priekšlikumu.

**L.Millere** atzīmē nepilnības piedāvātajā redakcijā, iesaka ar komisijas priekšlikumiem sadalīt priekšlikumu vairākos atsevišķos priekšlikumos un likuma pantos.

**J.Macuka** norāda uz problēmām, kuras rada piedāvātā panta redakcija, šo risinājumu atbalsta vienīgi kā ārkārtējā stāvoklī piemērojamu.

Komisija **nolemj atbalstīt** priekšlikumu **Nr.1** kā komisijas priekšlikumu, sadalot to trīs atsevišķos priekšlikumos un pantos:

piedāvātā pirmā un otrā daļa – 6.4 pants;

trešā daļa – 6.5 pants;

ceturtā daļa – 6.6 pants.

**Nr.2** – Saeimas deputātu M.Golubevas, K.Baumanes, D.Rukšānes-Ščipčinskas, M.Bondara un I.Voikas priekšlikums – papildināt likumu ar 14.2 pantu piedāvātajā redakcijā.

**M.Golubeva** izskaidro priekšlikumu. Tiek piedāvāts notariālās palīdzības sniegšanas risinājums sociālās aprūpes iestādēs.

**G.Litvins** Latvijas Zvērinātu notāru padomes vārdā atbalsta piedāvāto iniciatīvu un piedāvā redakcijas precizējumus.

**L.Millere** neiebilst, atzīmē, ka tas ir komisijas lēmums.

Notiek diskusija. Viedokļus, jautājumus un skaidrojumus izsaka arī L.Medina, R.Bergmanis un A.Dūdiņš.

Komisija **nolemj daļēji atbalstīt** priekšlikumu **Nr.2** un veidot komisijas priekšlikumu atbilstoši G.Litvina piedāvātajiem precizējumiem.

**Nr.3** – Saeimas deputātu U.Budriķa, G.Eglīša un A.Adamoviča priekšlikums – grozījumi likuma 20. panta redakcijā.

**Nr.4** – vides aizsardzības un reģionālās attīstības ministra A.T.Pleša priekšlikums, iesniegts pēc priekšlikumu iesniegšanas termiņa – grozījumi likuma 20. panta redakcijā.

*Tiek apspriesti abi priekšlikumi.*

**U.Budriķis** izskaidro priekšlikumu. Tas saistīts ar priekšlikumiem Nr.4 un Nr.5. Ietvertais risinājums saistīts ar pašvaldību plānošanas dokumentu, tostarp teritorijas plānošanas dokumentu, attālinātu apspriešanu.

**I.Aigare** pamato Vides aizsardzības un reģionālās attīstības ministrijas (turpmāk – VARAM) priekšlikumu, norāda uz problēmām saistībā ar deputātu iniciatīvu.

**J.Rancāns** informē par VARAM iesūtītajiem priekšlikumiem.

**L.Millere** komentē VARAM priekšlikumus, aicina labāk atbalstīt priekšlikumu Nr.9.

Notiek diskusija. Viedokļus un skaidrojumus izsaka arī I.Oša, A.Adamovičs, M.Vanags (Nekustamā īpašuma attīstītāju alianse), Ekonomikas ministrijas pārstāvis J.Miezainis.

*Notiek balsojums priekšlikumu Nr.3: par – 9 (J.Rancāns, A.Blumbergs, E.Šnore, J.Ādamsons, R.Bergmanis, I.Klementjevs, A.Latkovskis, M.Možvillo, V.A.Tērauda); pret – 0; atturas – 1 (A.Zakatistovs).*

Komisija **nolemj** **atbalstīt** priekšlikumu **Nr.3**.

Komisija **nolemj** **neatbalstīt** priekšlikumu **Nr.4**. Tabulā neparādās, jo iesniegts pēc termiņa.

**Nr.5** – Saeimas deputātu U.Budriķa, G.Eglīša un A.Adamoviča priekšlikums – grozījumi likuma ar 21. panta redakcijā.

U.Budriķis izskaidro priekšlikumu. Tas saistīts ar priekšlikumu Nr.3.

Notiek diskusija. VARAM pārstāvji aicina to neatbalstīt. L.Millere norāda uz politisko izšķiršanos. Viedokļus izsaka arī J.Rancāns, J.Miezainis un J.Ādamsons.

Komisija **atbalsta** priekšlikumu **Nr.5**.

 **Nr.6** – Saeimas deputātu U.Budriķa, G.Eglīša un A.Adamoviča priekšlikums – jauna likuma ar 21. panta otrās daļas redakcija.

**Nr.7** – Saeimas deputātu U.Budriķa, G.Eglīša un A.Adamoviča priekšlikums – piedāvājums likuma 21. panta (2.1) daļas redakcijai.

**Nr.8** – Saeimas deputātu U.Budriķa, G.Eglīša un A.Adamoviča priekšlikums – grozījumi 21. panta ceturtās daļas redakcijai.

**L.Millere** atzīmē, ka šie priekšlikumi ir saistīti ar jau atbalstītajiem Nr.3 un Nr.5. Nav principiālu iebildumu.

Komisija **nolemj** **atbalstīt** priekšlikumus **Nr.6**, **Nr.7** un **Nr.8**.

**Nr.9** – vides aizsardzības un reģionālās attīstības ministra A.T.Pleša priekšlikums, iesniegts pēc priekšlikumu iesniegšanas termiņa – grozījumi likuma 21. panta redakcijā.

Priekšlikums nav izskatāms.

Nr.10 – Saeimas deputātu K.Sprūdes, J.Stepaņenko un Ļ.Švecovas priekšlikums – izteikt likumprojekta pirmajā lasījumā atbalstīto 37.1 pantu jaunā redakcijā.

Nr.11 – Saeimas Juridiskā biroja priekšlikums – izteikt likumprojekta pirmajā lasījumā atbalstīto 37.1 pantu jaunā redakcijā.

Priekšlikumus prezentē J.Stepaņenko un G.Melnūdris. Notiek diskusija par Nacionālās elektronisko plašsaziņas līdzekļu padomes pienākumiem ārkārtējās situācijas kontekstā.

Komisija **neatbalsta** priekšlikumu **Nr.10**.

Komisija **atbalsta** priekšlikumu **Nr.11**.

Nr.12 – Izglītības un zinātnes ministrijas parlamentārā sekretāra R.Znotiņa priekšlikums – papildinājumi likumprojekta 3. panta (likuma 44. panta) redakcijai.

R.Kārkliņš izskaidro priekšlikumu, akcentē pašvaldību tiesības izlemt.

L.Millerei nav iebildumu pret šo redakciju.

Komisija **atbalsta** priekšlikumu **Nr.12**.

Nr.13 – Izglītības un zinātnes ministrijas parlamentārā sekretāra R.Znotiņa priekšlikums – papildinājumi likuma 45. panta redakcijai.

R.Kārkliņš izskaidro priekšlikumu, atsaucas uz š.g. aktuālo situāciju.

L.Millerei nav principiālu iebildumu pret šo redakciju, bet viņa iesaka veidot komisijas priekšlikumu, kurā būtu koriģēti mācību gadu skaitļi.

Komisija **daļēji atbalsta** priekšlikumu **Nr.13** un nolemj veidot komisijas priekšlikumu ar L.Milleres norādītajiem precizējumiem.

Nr.14 – Saeimas deputāta V.Valaiņa priekšlikums – papildināt likumprojektu ar jaunu pantu par sociālo pakalpojumu sniedzēju atalgojuma regulējumu ārkārtējās situācijas laikā.

*Priekšlikuma iesniedzējs sēdē nepiedalās.*

A.Dūdiņš Labklājības ministrijas vārdā izskaidro esošo situāciju, aicina šo priekšlikumu neatbalstīt.

L.Millere atzīmē, ka šis ir deputātu politiskās izšķiršanās jautājums.

Komisija **neatbalsta** priekšlikumu **Nr.14**.

Nr.15 – Saeimas deputāta V.Valaiņa priekšlikums – papildināt likumprojektu ar jaunu pantu par sociālo pakalpojumu sniedzēju atalgojumu, virsstundām.

A.Dūdiņš un L.Millere argumentē atbilstoši iepriekšējā priekšlikumā apspriestajam.

Komisija **neatbalsta** priekšlikumu **Nr.15**.

**Nr.16** – tiesībsarga J.Jansona priekšlikums – papildinājumi likumprojekta 7. pantā ietvertajā likuma 47.2 pantā jautājumā par bāriņtiesas darba procesiem vecāku saslimšanas gadījumā.

**L.Grāvere** izskaidro priekšlikumu, norāda uz situāciju, kad vecāku saslimšanas ar Covid-19 gadījumā bāriņtiesai lēmums ir jāpieņem nekavējoties un nav laika ievērot likumā noteiktās formālās procedūras.

**L.Millere** iesaka redakcijas precizējumus.

**J.Rancāns** atbalsta priekšlikuma iniciatīvu, aicina veidot komisijas priekšlikumu.

Komisija **daļēji atbalsta** priekšlikumu **Nr.16**. Komisija **vienojas par atbalstu** priekšlikumam, kas pamatots Tiesībsarga iniciatīvā.

**Nr.17** – Saeimas deputātu J.Stepaņenko un Ļ.Švecovas priekšlikums – izslēgt likumprojekta 49.4 pantu.

**J.Stepaņenko** izskaidro priekšlikumu, pauž uzskatu, ka speciāls Vakcinācijas birojs (turpmāk – VB) nav vajadzīgs, pamato savu viedokli ar argumentiem.

Notiek diskusija par VB nepieciešamību un darba perspektīvām. Viedokļus izsaka arī J.Rancāns, A.Jurševiča, Ļ.Švecova.

*Notiek balsojums: par – 3 (J.Ādamsons, R.Bergmanis, I.Klementjevs); pret – 7 (J.Rancāns, A.Blumbergs, E.Šnore, A.Latkovskis, M.Možvillo, V.A.Tērauda, A.Zakatistovs); atturas – 0.*

Komisija **neatbalsta** priekšlikumu **Nr.17**.

**Nr.18** – deputāta V.Valaiņa priekšlikums – izslēgt likumprojekta 49.4 pantu.

Priekšlikums identisks Nr.17, nav balsojams.

Komisija **neatbalsta** priekšlikumu **Nr.18**.

**Nr.19** – deputātu V.Valaiņa, E.Tavara, J.Dūklava un R.Bergmaņa priekšlikums – izslēgt likumprojekta 49.4 pantu.

Priekšlikums identisks Nr.17, nav balsojams.

Komisija **neatbalsta** priekšlikumu **Nr.19**.

**Nr.20** – Saeimas Juridiskā biroja priekšlikums – izslēgt likumprojekta 49.4 panta pēdējo teikumu.

L.Millere izskaidro priekšlikumu.

Tieslietu ministrijas un Veselības ministrijas pārstāvjiem nav iebildumu.

Komisija **atbalsta** priekšlikumu **Nr.20**.

**J.Rancāns** informē, ka turpmākie priekšlikumi Nr.21 – Nr. 37 ir tematiski saistīti, tajos ietverti uzdevumi Ministru kabinetam (turpmāk – MK) sakarā ar epidemioloģiskās drošības prasībām, atjaunojot bērnu un jauniešu sporta nodarbību norisi, tirdzniecības vietu darbību un sabiedrisko ēdināšanu ārpus telpām. Informē, ka šorīt no Ministru prezidenta parlamentārās sekretāres E.Siliņas ir saņemts visas šīs norises iekļaujošs priekšlikums, kas būtu papildus Pārejas noteikumu punkts. Sēdes dalībnieki tiek iepazīstināti ar E.Siliņas priekšlikumu. J.Rancāns aicina sākt diskusiju par šo priekšlikumu.

**E.Siliņa** pamato savu priekšlikumu.

Notiek diskusija. Komisija **nolemj atbalstīt** E.Siliņas piedāvāto variantu kā komisijas priekšlikumu – papildinājumu Pārejas noteikumos (jauns 16.punkts). Komisija vienojas arī par šī punkta reālo spēkā stāšanās laiku pēc likuma pieņemšanas Saeimā – 31.02.2021.

**J.Rancāns** aicina turpmākos priekšlikumus izskatīt, ņemot vērā šo komisijas lēmumu.

Nr.21 – Saeimas deputātu R.Naudiņa un R.Dzintara priekšlikums – papildināt likumprojektu ar jaunu pantu par kārtību, kādā atjaunojamas bērnu un jauniešu sporta nodarbības. Nav norādīts jaunā panta numurs.

Komisija daļēji atbalsta priekšlikumu Nr.21, tiek iekļauts komisijas priekšlikumā Pārejas noteikumu papildinājumam.

Nr.22 – Saeimas deputātu J.Stepaņenko un Ļ.Švecovas priekšlikums – papildināt likumprojektu ar jaunu pantu par kārtību, kādā atjaunojamas bērnu un jauniešu sporta nodarbības. Nav norādīts jaunā panta numurs.

Komisija daļēji atbalsta priekšlikumu Nr.22, tiek iekļauts komisijas priekšlikumā Pārejas noteikumu papildinājumam.

Nr.23 – Saeimas deputātes J.Stepaņenko priekšlikums – papildināt likumprojektu ar jaunu pantu par kārtību, kādā atjaunojamas bērnu un jauniešu hokeja nodarbības. Nav norādīts jaunā panta numurs.

Komisija daļēji atbalsta priekšlikumu Nr.23, tiek iekļauts komisijas priekšlikumā Pārejas noteikumu papildinājumam.

Nr.24 – Saeimas deputātu K.Ģirģena, M.Možvillo, R.Nemiro, I.Krapānes, I.Pugas un Ē.Pucena priekšlikums – papildināt likumprojektu ar jaunu pantu par kārtību, kādā atjaunojama tirdzniecības vietu darbība. Nav norādīts jaunā panta numurs.

Komisija daļēji atbalsta priekšlikumu Nr.24, tiek iekļauts komisijas priekšlikumā Pārejas noteikumu papildinājumam.

Nr.25 – Saeimas deputātu K.Sprūdes, J.Stepaņenko un Ļ.Svecovas priekšlikums – papildināt likumprojektu ar jaunu pantu par kārtību, kādā atjaunojama tirdzniecības vietu darbība, norādīts 5 dienu termiņš. Nav norādīts jaunā panta numurs.

Komisija daļēji atbalsta priekšlikumu Nr.25, tiek iekļauts komisijas priekšlikumā Pārejas noteikumu papildinājumam.

Nr.26 – Saeimas deputāta M.Možvillo priekšlikums – papildināt likumprojektu ar jaunu pantu par kārtību, kādā atjaunojama tirdzniecības vietu darbība, norādīti konkrēti platības parametri. Nav norādīts jaunā panta numurs.

Komisija daļēji atbalsta priekšlikumu Nr.26, tiek iekļauts komisijas priekšlikumā Pārejas noteikumu papildinājumam.

Nr.27 – Saeimas deputātes K.Sprūdes priekšlikums – papildināt likumprojektu ar jaunu pantu par kārtību, kādā atjaunojama tirdzniecības vietu darbība, norādītas konkrētas preču grupas. Nav norādīts jaunā panta numurs.

Komisija daļēji atbalsta priekšlikumu Nr.27, tiek iekļauts komisijas priekšlikumā Pārejas noteikumu papildinājumam.

Nr.28 – Saeimas deputātu K.Ģirģena, M.Možvillo, R.Nemiro, I.Krapānes, I.Pugas un Ē.Pucena priekšlikums – papildināt likumprojektu ar jaunu pantu par kārtību, kādā atjaunojama sabiedriskās ēdināšanas sniegšana āra terasēs. Nav norādīts jaunā panta numurs.

Komisija daļēji atbalsta priekšlikumu Nr.28, tiek iekļauts komisijas priekšlikumā Pārejas noteikumu papildinājumam.

Nr.29 – Saeimas deputāta M.Možvillo priekšlikums – papildināt likumprojektu ar jaunu pantu par kārtību, kādā atjaunojama sabiedriskās ēdināšanas sniegšana āra terasēs, norādīts vienas nedēļas termiņš. Nav norādīts jaunā panta numurs.

Komisija daļēji atbalsta priekšlikumu Nr.29, tiek iekļauts komisijas priekšlikumā Pārejas noteikumu papildinājumam.

Nr.30 – Saeimas deputātu K.Sprūdes, J.Stepaņenko un Ļ.Svecovas priekšlikums – papildināt likumprojektu ar jaunu pantu par kārtību, kādā atjaunojama sabiedriskās ēdināšanas sniegšana āra terasēs, norādīts 10 dienu termiņš. Nav norādīts jaunā panta numurs.

Komisija daļēji atbalsta priekšlikumu Nr.30, tiek iekļauts komisijas priekšlikumā Pārejas noteikumu papildinājumam.

Nr.31 – Saeimas deputātu K.Sprūdes, J.Stepaņenko un Ļ.Švecovas priekšlikums – papildināt likumprojektu ar jaunu pantu par pašvaldību tiesībām piemaksāt pirmsskolas izglītības iestāžu tehniskajiem darbiniekiem. Nav norādīts jaunā panta numurs.

J.Stepaņenko pamato priekšlikumu.

Notiek diskusija par priekšlikumu. Viedokļus izsaka arī J.Rancāns, I.Oša, L.Millere, J.Ādamsons.

*Notiek balsojums: par – 3 (J.Ādamsons, R.Bergmanis, I.Klementjevs); pret – 7 (J.Rancāns, A.Blumbergs, E.Šnore, A.Latkovskis, M.Možvillo, V.A.Tērauda, A.Zakatistovs); atturas – 0.*

Komisija neatbalsta priekšlikumu Nr.31.

Nr.32 – Saeimas deputātes J.Stepaņenko priekšlikums – papildināt likumprojektu ar jaunu pantu par nepieciešamību uzdot MK sagatavot grozījumus normatīvajos aktos par asistenta atalgojuma apmēra noteikšanu.

J.Stepaņenko pamato priekšlikumu, min konkrētus piemērus.

Notiek diskusija par priekšlikumu. Viedokļus izsaka arī J.Rancāns, A.Dūdiņš, A.Zakatistovs, L.Millere, J.Ādamsons.

Komisija neatbalsta priekšlikumu Nr.32.

Nr.33 – Saeimas deputātu K.Sprūdes, J.Stepaņenko un Ļ.Švecovas priekšlikums – papildināt Pārejas noteikumus ar punktu par uzdevumu MK reizi mēnesī sniegt informāciju par epidemioloģiskās drošības draudiem saistībā ar Covid-19.

J.Stepaņenko pamato priekšlikumu, atsaucas uz nepietiekamu informācijas pieejamību.

J.Rancāns informē, ka komisija katru trešdienu sēdē izskata aktuālo situāciju saistībā ar Covid-19 jautājumiem, tiek demonstrēti konkrēti statistiskie dati un pārrunātas būtiskās tendences. Šī informācija ir pieejama visiem interesentiem.

Ļ.Švecova atsaucas uz Igaunijas pieredzi.

*Notiek balsojums: par – 3 (J.Ādamsons, R.Bergmanis, I.Klementjevs); pret – 7 (J.Rancāns, A.Blumbergs, E.Šnore, A.Latkovskis, M.Možvillo, V.A.Tērauda, A.Zakatistovs); atturas – 0.*

Komisija neatbalsta priekšlikumu Nr.33.

**Nr.34** – vides aizsardzības un reģionālās attīstības ministra A.T.Pleša priekšlikums, iesniegts pēc priekšlikumu iesniegšanas termiņa – Pārejas noteikumu papildinājums.

Priekšlikums nav izskatāms.

Nr.35 – Saeimas deputātu K.Sprūdes, J.Stepaņenko un Ļ.Švecovas priekšlikums – Pārejas noteikumos ietverts uzdevums MK konkrētā laikā izstrādāt kārtību par bērnu un jauniešu dejošanas, muzicēšanas un dziedāšanas nodarbību kārtības atjaunošanu atbilstoši epidemioloģiskajai situācijai.

J.Stepaņenko pamato priekšlikumu, akcentē, ka tajā minētās jomas nav iekļautas komisijas iepriekš atbalstītajā Pārejas noteikumu punktā.

Notiek diskusija. Viedokļus izsaka arī J.Rancāns, J.Feldmane, L.Millere, L.Medina, E.Severs.

*Notiek balsojums: par – 2 (J.Ādamsons, I.Klementjevs); pret – 6 (J.Rancāns, A.Blumbergs, E.Šnore, A.Latkovskis, V.A.Tērauda, A.Zakatistovs); atturas – 1 (R.Bergmanis); nebalso – 1 (M.Možvillo).*

Komisija neatbalsta priekšlikumu Nr.35.

Nr.36 – Saeimas deputātu K.Sprūdes, J.Stepaņenko un Ļ.Švecovas priekšlikums – papildināt Pārejas noteikumus ar jaunu punktu par pienākumu MK rosināt dienesta pārbaudi sakarā ar daudzreiz lietojamo masku iepirkumu.

J.Stepaņenko izskaidro priekšlikumu.

Notiek diskusija.

Komisija neatbalsta priekšlikumu Nr.36.

Nr.37 – Saeimas deputātu K.Sprūdes, J.Stepaņenko un Ļ.Švecovas priekšlikums – papildināt Pārejas noteikumus ar jaunu punktu par pienākumu MK izveidot monitoringa sistēmu par Valsts aizsardzības militāro objektu iepirkuma centra rīkotajiem daudzreiz lietojamo masku iepirkumiem.

J.Stepaņenko izskaidro priekšlikumu.

Notiek diskusija. Aizsardzības ministrijas pārstāvji izskaidro situāciju.

*Notiek balsojums: par – 2 (J.Ādamsons, I.Klementjevs); pret – 6 (J.Rancāns, A.Blumbergs, E.Šnore, A.Latkovskis, V.A.Tērauda, A.Zakatistovs); atturas – 0; nebalso – 2 (R.Bergmanis, M.Možvillo).*

Komisija neatbalsta priekšlikumu Nr.37.

Nr.38 – Saeimas deputātu J.Stepaņenko un Ļ.Švecovas priekšlikums – izslēgt likumprojekta 10.pantu, ar kuru likuma pielikumā tiek noteikts Vakcinācijas procesa uzraudzības projekta struktūrvienības darbinieku maksimālās mēnešalgas.

J.Stepaņenko izskaidro priekšlikumu.

Notiek diskusija. **L.Millere** atzīmē, ka loģiskāka šīs normas atrašanās vietas būtu *Valsts un pašvaldību institūciju amatpersonu un darbinieku atlīdzības likumā*, bet pieļauj šo gadījumu kā ārkārtējai situācijai piederīgu.

J.Rancāns uzskata, ka atalgojums darbiniekiem ir jāparedz, ja šāds birojs ir izveidots. Iesaka iespēju robežās ātrāk pabeigt vakcinācijas procesu valstī un saīsināt VB darbības termiņu, kas būtu motivējoši.

*Notiek balsojums: par – 3 (J.Ādamsons, R.Bergmanis, I.Klementjevs); pret – 7 (J.Rancāns, A.Blumbergs, E.Šnore, A.Latkovskis, M.Možvillo, V.A.Tērauda, A.Zakatistovs); atturas – 0.*

Komisija neatbalsta priekšlikumu Nr.38.

**Nr.39** – Saeimas deputāta V.Valaiņa priekšlikums – izslēgt likumprojekta 10.pantu.

Priekšlikums identisks Nr.38, nav balsojams.

Komisija **neatbalsta** priekšlikumu **Nr.39**.

 **Nr.40** – Saeimas deputātu V.Valaiņa, E.Tavara, J.Dūklava, un R.Bergmaņa priekšlikums – izslēgt likumprojekta 10.pantu.

Priekšlikums identisks Nr.38, nav balsojams.

Komisija **neatbalsta** priekšlikumu **Nr.40**.

J.Rancāns aicina balsojot atbalstīt likumprojektu otrajā, galīgajā lasījumā.

*Notiek balsojums: par – 7 (J.Rancāns, A.Blumbergs, E.Šnore, A.Latkovskis, M.Možvillo, V.A.Tērauda, A.Zakatistovs); pret – 3 (J.Ādamsons, R.Bergmanis, I.Klementjevs); atturas – 0.*

 **LĒMUMS:**

atbalstīt likumprojektu **“Grozījumi** **“Covid-19 infekcijas izplatības pārvaldības likum””** **(933/Lp13)** un virzīt to izskatīšanai Saeimas š.g. 11. marta ārkārtas sēdē otrajam lasījumam.

J.Rancāns pateicas uzaicinātajām personām par piedalīšanos komisijas sēdē un slēdz sēdi.

Sēde pabeigta plkst. 16.15.

Komisijas priekšsēdētājs (paraksts\*) J.Rancāns

Komisijas sekretārs (paraksts\*) E.Šnore